Berlingske Tidende, 1790-07-02
Paris, den 21de Junii. Forberedelserne til den store Nationalfest den 14de Juli ere overordentlige. Alle store Pladser i Hovedstaden beplantes med Træer, under hvis Skygge Folket skal spise og siden dandse. Det store Alter, som oprettes paa Martis=Plads skal omgives med et Orchester af i det mindste 1000 Tone kunstnere, som efter den store Messe skulle istemme: Kom Hellig Aand &c. Edens Aflæggelse skal bebudes ved en Salv af 100 Kanoner, der skulle lade sig høre paa nye hvert 15de Minut, saa længe Ceremonien varer. Paa den høire Side af Alteret bliver oprettet en Throne for Kongen og Dronninningen, og ved Kongens Side skal Nationalforsamlingens Præsident tage Sæde. De øvrige Nationaldeputerede skulle omgive Thronen. Kongen lader sig giøre en prægtig Nationaldragt, og Staden Paris lader ogsaa forfærdige 3 meget kostbare Nationaldragter, af hvilke den vil forære Kongen den ene, Kronprindsen den anden, og Kongens Broder den tredie. Man bygger ogsaa paa Martisplads en Bastille af Træe, som Folket skal den 14de Julii bestorme og erobre i Kongens Paasyn, til Erindring om den virkelige Bastilles Sløifning. Hr. Villette gjorde den 17de hujus følgende Forslag: Naar Armeens og Nationalgardens Deputerede skulle paa den forestaaende og høitidelige 14de Julii aflægge Forbunds Eeden i Nationalkepræsentanternes og Monarchens Overværelse, bør man i Stedet for Kongen leve, hvilket saa længe har trættet vore Øren, uden at trænge ind i vore Hierter, raabe med forenet Stemme. Keiser Ludwig! Denne nye Titel vilde være fuldkommen passende med Tingenes nye Orden. Nationalforsamlingens Præsident maae stemme i med, og 500000 Menneskeer sanctionere dette med deres Stemme. Efter 1000 Aars Forløb antager igien Ludvig den 16de Carl den Stores Æretittel, som Frankriges svage Konger lode gaae over til vore Naboer. De Ord: Konge, Kongerige og Undersaattere maae gandske ophøre hos os. De Franske, der ere i Besiddelse og Udøvelse af Souverainiteten, adlyde blot Lovene og ere intet Menneskes Undersaattere. Fyrsten er deres Hoved og ikke deres Herre. Imperat non regit. Ludvig forlader altsaa den 14de Julii Martisplads med Keiserkronen paa Hovedet og hans Gemablinde hisses som Keiserinde. - Nationalforsamlingens Aften=Session i Forgaars var særdeles mærkværdig. Adskillige i Paris værende Udlændinge, hvoriblant ogsaa er en Tyrk lode sig først see for Skrankerne. En Preusser førte Ordet saaledes: "Friheds=Trompeten har ladet sig høre i Verdens 4 Ender og gjort Jndtryk paa alle ædle Siæle. Den smukkeste Nation i Verden har optaget hos sig denne i lang Tiid omflakkende Gudinde. Alle dens Venner maae kappes om at erkiende et Rige for sit Fædreneland, der er blevet Frihedens Helligdom, og hvor den meere agtes end hos Grækerne og Romerne. Han sluttede med at udbede sig og de ørrige en Plads paa Champ de Mars den 14de Julii." Præsidenten svarede med Værdighed, og efter dette Optrin fulgte dette vigtigere, nemlig en fuldkommen Afskaffelse af den arvelige Adel, af Hertug, Greve=, Marquis= og Baron, Titler, af Excellencer, Eminencer, Høiheder ja endog at Abbed=Titelen, af Vaaben og Livreer, hvilke ingen, som førte det ærværdige Navn Menneske, burde bære. Forgiæves indvendte man herimod, at ved et saadant AfskaffelsesDecret vilde alting blive forstyrret, alting nedrevet og en Chaos i Menneskeligheden deraf udkomme; at man angre Titler, Ærestegn og Værdigheder, som den første Adel Europa havde erhvervet sig ved Tapperhed og tilkiøbt sig med sit Blod; at man vilde berøve de brave Riddere deres Skiold, Vaaben og Livreer, der nedstammede fra de berømte Turneringer; men alle Jndsigelser vare frugtesløse, det herskende Partie beholdt Overhaand, og følgende Decret blev fattet 1) Da Nationalforsamlingen ved den sig nærmende store Dag til alle Franskes Generalconforderation vil give Exemplet til den broderlige Forening, saa decreterer den, at de Sindbilleder paa Trældom, som man seer ved Fødderne af de Kongel. Statuer her i Hovedstaden, skulle strax rives ned. 2) De Nationalforsamlingen har overveiet, at den arvelige Ade ikke kan bestaae i en frie Stat, saa decreterer den, at Hertug, Greve=Marquis=Baron-Excellence- og alle andre Titler af hvad Slags de end være maae, ja endog Abbed=Titelen, skulle være afskaffede, at enhver Borger skal allene føre sit Familie og Slægte Navn; at ingen maae lade bare Livree eller antage noget Vaaben; at Viraken i Kirkerne skal allene brændt for Guddommen; og at den Titel: Monseigneur ikke maae gives noget Corps eller Jndividuum. Dog maae ikke, under Paaskud af at bringe det nærværende Decret til Udførelse enten Eiendom eller Ziraterne paa de offentlige og privat Mindemærker angribes, ligesom og ingen maae tvinges til at aflægge Livree forinden den 14de Julii, og i Provindserne ingen førend efter 3 Maaneders Forløb.